《田家四事 种》
宋代·方一夔

我生古扬州，田下异梁雍。山田种荒菜，水田种浮葑。

地力肥瘦兼，农器有无共。及时撒新谷，抟黍递幽哢。

生意日夜长，移秧趁芒种。未嫌豚酒祝，自乐鸡黍供。

落日竹枝歌，犹是豳原颂。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。